Keskustelu:KV62

message: Savir kirjoitti yhteenvedossa: "Nuo lauseet ovat ehkä tästä lähteestä". Sen jälkeen hän lähteisti tekstinpalan Otavan suurella maailmanhistorialla. Olisiko syytä tarkistaa lähde, eikä lisätä mitään ehkä-lähteitä. --Tpe1 (keskustelu) 9. toukokuuta 2018 kello 18.04 (EEST)
replies: text: Tuo siirtämäni teksti on osa kappaletta, jonka käyttäjä Kospo75 lähteisti vuonna 2013. Kysytään häneltä sitten tässä, mitä kaikkea tekstiä tuo viite lähteisti. Itse suhtaudun aika skeptisesti kaikkeen jälkikäteen tapahtuvaan "lähteistykseen", koska se aiheuttaa tällaisia epävarmuuksia, mutta päätin tässä kuitenkin kopioida viitteen myös tuohon tekstinpätkään. --Savir (keskustelu) 9. toukokuuta 2018 kello 18.13 (EEST)
replies: text: :En saa keskustelustanne selville mitä lauseita on siirretty ja mistä on kiistaa. Lähteessä asiaa käsitellään alaluvussa "Hautalöytö". Siinä selostetaan haudaksi oletetun kuopan löytymistä 1908 ja varsinaisen haudan etsintää Carterin ja Carnarvonin johtamana. Ensimmäinen sinetöity ovi löytyi 4.11.1922 ja sen sinetit oli murrettu (rikoksen jälkeen tosin sinetöity uudestaan). Oven takaa löytyi "suurin meidän päiviimme säilynyt hauta-aarre", yli 5000 esinettä (näistä tarkempi selostus). Sarkofagi avattiin 28.10.1925 (sen sisällöstä taas selostus). Löydöt synnyttivät maailmalla Tutankhamen-kuumeen: löytöjen tyyliä kopioitiin koruihin ynnä muihin. Carnarvorin äkilinen kuolema huhtikuussa 1923 pani liikkeelle huhun faaraon kirouksesta, joka kuvastuu mm. vuoden 1932 kauhuelokuvassa. Egyptologit eivät kuitenkaan löydä vanhoista teksteistä kiroukseen viittaavaa, vaan haudan häpäisijän varoitetaan kärsivän rangaistuksen tulevassa elämässä. Lopuksi vielä toteamus että löytö synnytti uusia kysymyksiä: keitä olivat T:n vanhemmat, miten hän kuoli ja mistä koivuntuohi oli peräisin. – Jälkikäteen lähteistämistä voi tietysti arvostella, mutta eikö sekin ole parempi kuin lähteettömyys. Lähteistäjä ikään kuin todistaa että tarkistin tekstin faktat tuosta kirjasta. --Kospo75 (keskustelu) 9. toukokuuta 2018 kello 20.01 (EEST)
replies: text: ::Tutankhamon-artikkelissa oli johdantokappale, jonka sisältö oli: "Tutankhamon on yksi laajimmin tunnetuista Uuden valtakunnan faaraoista. Hän hallitsi kerettiläiskuningas Akhenatenin jälkeen 18. dynastian aikana noin vuosina 1336 eaa.–1327 eaa. Tunnetuksi hän tuli vuonna 1922 kun Howard Carter ja lordi Carnarvon löysivät hänen hautansa Kuninkaiden laaksosta (hauta KV62). Hauta on laakson keskiosassa ja muihin kuninkaallisten hautoihin verrattuna varsin pieni, koska Tutankhamonin elinikä jäi varsin lyhyeksi eikä sen aikana ehditty suurempaa hautaa valmistella ja koska KV62 oli ilmeisesti ainoa käytettävissä oleva hauta Tutankhamonin äkillisesti kuoltua. Hautavarustus oli kuitenkin yksi parhaiten säilyneitä vaikka hautaan oli murtauduttu kaksikin kertaa. Kuninkaiden laaksosta on lisäksi löydetty pieni maahan kaivettu huone, jossa lienee säilytetty osaa Tutankhamonin hautavarustuksesta." Sinä lisäsit jälkikäteen sen perään viitteeksi Otavan suuren maailmanhistorian sivut 112-114. Sitten minä siirsin tuon tekstin tähän artikkeliin ja jaoin sen kahteen osaan, jotka kummankin lähteistin tuolla viitteelläsi. Mitkä tuon tekstin tiedoista löytyvät lisäämästäsi lähteestä? --Savir (keskustelu) 9. toukokuuta 2018 kello 20.20 (EEST)
replies: text: ::: Nimi muodossa Tutankhamen. Elinvuodet lähteessä 1346–1337 eaa. Seuraavat 3 riviä lähteessä, paitsi ei sanaa "keskiosassa". Kuoleman äkillisyys on. Murtautuminen on, mutta ei "kaksikin kertaa" vaan että ryöstö havaittu ja ovi sinetöity uudestaan. Mainitaan myös "suurin meidän päiviimee säilynyt hauta-aarre" ja Kuninkaiden laaksosta löytynyt kuoppa, josta löytyi Tutankhamenin nimellä varustettuja kangaspalasia ja keraiimkkaa (aluksi tätä pidettiin T:n hautana kunnes Carterin ryhmä päätti etsiä oikean haudan).  --Kospo75 (keskustelu) 27. toukokuuta 2018 kello 15.08 (EEST)
thread_title: Lähteistämisen laatuihmettely

message: Onko tässä perusasiat aiheestaan? Artikkeli on nyt hyvin ja korrektisti lähteistetty. --Savir (keskustelu) 2. kesäkuuta 2020 kello 21.41 (EEST)
replies: text: Kelpaa lupaavaksi. --Lentokonefani asiaa? | syntilista 2. kesäkuuta 2020 kello 21.49 (EEST)

text: Käy. --PtG (keskustelu) 3. kesäkuuta 2020 kello 22.49 (EEST)
Merkitsen. --PtG (keskustelu) 11. kesäkuuta 2020 kello 22.02 (EEST)
</div>
thread_title:  Lupaava artikkeli -ehdotus